IARSCRÍBHINN III

AN PRÓISEAS ATHBHREITHNITHE AGUS MEASTÓIREACHTA MAOIRSEACHTA (SREP)

Liosta teimpléad

Barúlacha ginearálta ar na teimpléid in Iarscríbhinn III a líonadh isteach

Agus faisnéis á foilsiú ag na húdaráis inniúla maidir leis na critéir ghinearálta agus na modheolaíochtaí, ní nochtfaidh siad aon bheart maoirseachta atá dírithe ar ghnólachtaí infheistíochta sonracha, cibé acu a glacadh na bearta i ndáil le haon ghnólacht infheistíochta amháin nó i ndáil le grúpa gnólachtaí infheistíochta.

AN PRÓISEAS ATHBHREITHNITHE AGUS MEASTÓIREACHTA MAOIRSEACHTA (SREP) (1)

010 Dáta an nuashonraithe is déanaí ar fhaisnéis sa teimpléad seo (ll/mm/bbbb) 020 Raon feidhme chur i bhfeidhm SREP (Airteagal 36 de IFD) Tuairisc ar chur chuige an údaráis inniúil maidir le raon feidhme chur i bhfeidhm SREP lena n-áirítear: — cé na cineálacha gnólachtaí infheistíochta atá cumhdaithe faoi SREP nó atá eisiata ó SREP. — forbhreathnú ardleibhéil ar conas a chuireann an t-údarás inniúil prionsabal na comhréireachta san áireamh agus raon feidhme SREP agus minicíocht an mheasúnaithe ar eilimintí éagsúla de SREP á meas aige (2). [téacs saor nó tagairt nó hipearnasc chuig treoir den sórt sin] 030 Measúnú ar eilimintí SREP (Airteagail 36 de IFD) Tuairisc ar chur chuige an údaráis inniúil maidir le measúnú ar eilimintí aonair SREP lena n-áirítear: — forbhreathnú ardleibhéil ar phróiseas an mheasúnaithe agus ar mhodheolaíochtaí a cuireadh i bhfeidhm maidir leis an measúnú ar eilimintí SREP, lena n-áirítear: (i) anailís ar shamhail ghnó; (ii) measúnú ar rialachas inmheánach agus ar rialuithe infheistíochta an ghnólachta; (iii) measúnú ar rioscaí do chaipiteal; agus (iv) measúnú ar rioscaí do leachtacht; — forbhreathnú ardleibhéil ar conas a chuireann an t-údarás inniúil prionsabal na comhréireachta san áireamh agus eilimintí aonair SREP á measúnú aige (3). [téacs saor nó tagairt nó hipearnasc chuig treoir den sórt sin] 040 Athbhreithniú agus meastóireacht ar ICAAP agus ar ILAAP (Airteagail 24 agus 36 de IFD) Tuairisc ar chur chuige an údarás inniúil maidir leis an athbhreithniú agus an meastóireacht ar an gceanglas cistí dílse breise agus ar an gceanglas leachtachta sonrach mar chuid de SREP, agus, go háirithe, chun measúnú a dhéanamh ar iontaofacht na gcistí dílse breise agus na ríomhanna leachtachta chun críocha cistí dílse breise agus ceanglais leachtachta a chinneadh lena n-áirítear (4): — forbhreathnú ar an modheolaíocht a chuir an t-údarás inniúil i bhfeidhm maidir leis an athbhreithniú ar phróiseas inmheánach measúnaithe ar leordhóthanacht caipitil (ICAAP) agus ar phróiseas measúnaithe inmheánach ar leordhóthanacht leachtachta (ILAAP) na ngnólachtaí infheistíochta; — faisnéis/tagairt do cheanglais an údaráis inniúil maidir le faisnéis a bhaineann le ICAAP agus ILAAP a chur isteach, go háirithe lena gcumhdaítear an fhaisnéis is gá a chur isteach; — faisnéis maidir le cibé acu atá nó nach bhfuil gá le hathbhreithniú neamhspleách ar ICAAP agus ar ILAAP ó na gnólachtaí infheistíochta. [téacs saor nó tagairt nó hipearnasc chuig treoir den sórt sin] 050 Measúnú foriomlán ar SREP agus bearta maoirseachta (Airteagail 38 agus 39 de IFD) Tuairisc ar chur chuige an údaráis inniúil maidir leis an measúnú foriomlán ar SREP (achoimre) agus cur i bhfeidhm na mbeart maoirseachta ar bhonn an mheasúnaithe fhoriomláin ar SREP (5). Tuairisc ar conas atá torthaí SREP nasctha le cur i bhfeidhm beart luath-idirghabhála de réir Airteagal 27 de Threoir 2014/59/AE agus coinníollacha a chinneadh maidir le cibé acu is féidir nó nach féidir a mheas go bhfuil ag cliseadh ar an ngnólacht infheistíochta nó gur dócha go gclisfidh air de réir Airteagal 32 den Treoir sin (6). [téacs saor nó tagairt nó hipearnasc chuig treoir den sórt sin]

(1) Is i bhfoirm nóta míniúcháin de réir an dara colún a nochtfaidh na húdaráis inniúla na critéir agus na modheolaíochtaí a úsáidtear i ró 020 go ró 040 agus i ró 050 le haghaidh an mheasúnaithe fhoriomláin.

(2) Déanfar raon feidhme SREP a mheas ar leibhéal gnólachta infheistíochta agus i leith a acmhainní dílse araon. Míneoidh údarás inniúil an cur chuige a úsáidfear chun gnólacht infheistíochta a aicmiú i gcatagóirí éagsúla chun críocha SREP, lena dtugtar tuairisc ar úsáid critéar cainníochtúil agus cáilíochtúil, agus ar an gcaoi a ndéantar difear do chobhsaíocht airgeadais nó do chuspóirí maoirseachta foriomlána eile le haicmiú den sórt sin. Míneoidh údarás inniúil freisin cén chaoi a gcuirtear aicmiú i bhfeidhm chun a áirithiú rannpháirtíocht íosta ar a laghad i measúnuithe SREP, lena n-áirítear an tuairisc ar na minicíochtaí maidir leis an measúnú ar eilimintí uile SREP le haghaidh catagóirí éagsúla gnólachtaí infheistíochta.

(3) Lena n-áirítear uirlisí oibre e.g. cigireachtaí ar an láthair agus scrúduithe lasmuigh den láthair, critéir cháilíochtúla nó chainníochtúla, na sonraí staidrimh a úsáidtear sna measúnuithe. Hipearnaisc chuig aon treoir ar an suíomh gréasáin atá le cur isteach.

(4) Míneoidh na húdaráis inniúla freisin conas a chumhdaítear an measúnú ar phróiseas inmheánach measúnaithe ar leordhóthanacht caipitil (ICAAP) agus ar phróiseas measúnaithe inmheánach ar leordhóthanacht leachtachta (ILAAP) leis na samhlacha rannpháirtíochta íosta a chuirtear i bhfeidhm chun críoch comhréireachta bunaithe ar chatagóirí SREP mar aon le conas a chuirtear comhréireacht i bhfeidhm chun ionchais mhaoirseachta i leith ICAAP agus ILAAP a shonrú, agus go háirithe, aon treoirlíne nó aon íoscheanglas le haghaidh ICAAP agus ILAAP a d’eisigh na húdaráis inniúla.

(5) An cur chuige a chuireann na húdaráis inniúla i bhfeidhm chun teacht ar an measúnú foriomlán ar SREP agus a theachtaireacht chuig na gnólachtaí infheistíochta. Tá an measúnú foriomlán ó na húdaráis inniúla bunaithe ar athbhreithniú ar na heilimintí uile dá dtagraítear i ró 020 go ró 040, mar aon le haon fhaisnéis ábhartha eile faoin ngnólacht infheistíochta a fhéadfaidh an t-údarás inniúil a fháil.

(6) Féadfaidh na húdaráis inniúla na beartais lena dtreoraítear a gcinntí maidir le bearta maoirseachta a dhéanamh (de réir bhrí Airteagal 18 de IFD) agus bearta luath-idirghabhála a dhéanamh (de réir bhrí Airteagal 27 den Treoir maidir le Téarnamh agus Réiteach na mBanc (BRRD)) a nochtadh freisin aon uair a shainaithneofar laigí nó easnaimh ina measúnú ar ghnólacht infheistíochta ina mbeidh gá le hidirghabháil mhaoirseachta. D’fhéadfadh a bheith san áireamh sna nochtaí sin foilsiú treoirlínte inmheánacha nó doiciméad eile lena dtugtar tuairisc ar chleachtais ghinearálta mhaoirseachta. Ní gá aon nochtadh, áfach, maidir le cinntí ar ghnólachtaí infheistíochta aonair, chun prionsabal na rúndachta a urramú.

Ina theannta sin, féadfaidh údaráis inniúla faisnéis a sholáthar maidir leis na himpleachtaí sa chás go sáródh gnólacht infheistíochta forálacha dlíthiúla ábhartha nó nach gcomhlíonfadh sé na bearta maoirseachta nó luath-idirghabhála a fhorchuirtear bunaithe ar thorthaí SREP, e.g. liostóidh sé nósanna imeachta forfheidhmiúcháin a bheidh i bhfeidhm ( i gcás inarb infheidhme).